google/wiki40b huggingface dataset:
ΟΥΕΦΑ Τσάμπιονς Λιγκ 2011-12

Προκριματικοί Γύροι

Η κλήρωση για τους δύο πρώτους προκριματικούς γύρους έγινε στις 20 Ιουνίου 2011.

Φάση νοκ-άουτ

Στη φάση νοκ-άουτ, οι ομάδες αγωνίστηκαν μεταξύ τους δύο φορές, εκτός από τον αγώνα του τελικού. Η κλήρωση για τη φάση των 16 πραγματοποιήθηκε στις 16 Δεκεμβρίου 2011. Οι κληρώσεις για τους προημιτελικούς, ημιτελικούς και τον τελικό πραγματοποιήθηκαν στις 16 Μαρτίου 2012.
Θα βρεις το δάσκαλό σου

Υπόθεση

Ο Θάνος είναι καθηγητής, για την ακρίβεια πρωτοδιοριζόμενος χημικός. Η Μαρίζα είναι μαθήτρια στο ιδιωτικό σχολείο που διορίζεται. Η πρώτη τους γνωριμία επεισοδιακή και καταστροφική. Σε μια παραλία, από μια παρεξήγηση, το κακομαθημένο πλουσιοκόριτσο κατηγορεί τον γοητευτικό νεαρό καθηγητή για κλέφτη και στήνουν καβγά τρικούβερτο. Την επόμενη ημέρα, στην αρχή της σχολικής χρονιάς, όταν συναντιούνται στην αίθουσα διδασκαλίας του σχολείου όπου φοιτά η Μαρίζα, είναι φανερό ποιος θα έχει το πάνω χέρι! Ο πόλεμος μεταξύ τους ξεσπάει υπόγειος και ανελέητος. Ο Θάνος αποφασίζει να τιμωρήσει την αυθάδη μαθήτρια και να της διδάξει μερικά μαθήματα συμπεριφοράς. Εκείνη ξεκινάει τις δολοπλοκίες εναντίον του, προσπαθώντας να μείνει ανεπηρέαστη από την γοητεία του καινούργιου καθηγητή, κάτι που είναι αδύνατον για τον υπόλοιπο θηλυκό πληθυσμό της τάξης. Ο Θάνος προκαλεί... χτυποκάρδια στα θρανία, αλλά το μόνο που τον νοιάζει είναι να... ημερώσει τη νεαρή και γοητευτική στρίγγλα μαθήτρια του. Η μεταξύ τους αψιμαχία μεταφέρεται και στην αίθουσα του κολεγίου. Συμμέτοχοι σ' αυτό το παιχνίδι χωρίς να το γνωρίζουν, φίλοι, συμμαθητές, δάσκαλοι και οικογένειες. Στη γωνία όμως, παραμονεύει ο έρωτας. Τα εμπόδια πολλά: ο κοινωνικός περίγυρος, οι απαιτήσεις του σχολείου, η σχέση "μαθήτριας-δασκάλου", και πάνω απ όλα η μέχρι τώρα σύντροφος του Θάνου, η Μάγδα. Τα πράγματα περιπλέκονται όταν η Μάγδα για να τους εκδικηθεί "ρίχνεται" στον Ανέστη, τον γοητευτικό πατέρα της Μαρίζας και φτάνει να ελέγχει τις ζωές όλων.

Το τραγούδι της σειράς

Το τραγούδι της σειράς ονομάζεται «Θα βρεις το δάσκαλό σου». Τους στίχους έγραψε ο Γιώργος Κρητικός, τη μουσική ο Στάμος Σέμσης και το τραγουδάει η Ανδριάνα Μπάμπαλη. Κυκλοφόρησε στο δίσκο "Μην πεις ποτέ" της Ανδριάνας Μπάμπαλη του 2005, από την EMI.

Συντελεστές

Σενάριο: Γιώργος Κρητικός 
Σκηνοθεσία: Πηνελόπη Κροντηροπούλου 
Διευθυντής φωτογραφίας: Τάκης Τσάκωνας , Αντώνης Τσάπαλης
Μοντάζ - Μιξάζ: Σταύρος Σπανός
Σκηνογράφος: Θεοφάνης Τάκος
Ενδυματολόγος: Τζίνα Περιμένη
Εταιρεία παραγωγής: Studio ATA
Χρίστος Παναγιούλας

Βιογραφικά στοιχεία

Γεννήθηκε στο Δομοκό, ήταν γιος του Αθανάσιου Παναγιούλα και σπούδασε νομικά στο Πανεπιστήμιο Αθηνών.
Εξελέγη βουλευτής Δομοκού με το Λαϊκό Κόμμα στις εκλογές του 1933 και επανεξελέγη, ως βουλευτής Φθιωτιδοφώκιδος με το Λ.Κ. στις εκλογές του 1946 και, ως βουλευτής Δομοκού, με τον Ελληνικό Συναγερμό, στις εκλογές του 1952.
Φιλονίδης ο Λαοδίκειος

Βιογραφικό

Είναι γνωστός κυρίως μέσω του έργου Βίος Φιλονίδου (Vita Philonidi) ο οποίος ανακαλύφθηκε ανάμεσα στους παπύρους του Ερκολάνο στη βίλα των παπύρων στο Ερκολάνο -αρχαία Ηράκλεια κοντά στη Νάπολη-. Ο Φιλονίδης κατάγονταν από οικογένεια η οποία διατηρούσε ισχυρούς δεσμούς με τον οίκο των Σελευκιδών. και καθηγητές του υπήρξαν οι μαθηματικοί Διονυσόδωρος και Εύδημος. Ο Φιλονίδης προσπάθησε να προσηλυτίσει τον Αντίοχο στον Επικουρισμό, και κατόπιν υπήρξε καθηγητής φιλοσοφίας του Δημήτριου Α´, του ανιψιού του Αντίοχου. Απολάμβανε υψηλής εκτίμησης στην αυλή, και το όνομα του είναι επίσης γνωστό και από διάφορες επιγραφές οι οποίες έχουν ανακαλυφθεί.
Ήταν διάσημος ως μαθηματικός και αναφορά σε αυτόν γίνεται και από τον Απολλώνιο τον Περγαίο στο εισαγωγικό σημείωμα του δεύτερου βιβλίου του έργου των Κωνικών.Συνέλεγε επίσης με ιδιαίτερη θέρμη τα έργα του Επίκουρου και των συνεργατών του, και αναφέρεται πως εξέδωσε πάνω από 100 πραγματείες οι οποίες πιθανώς ήταν συλλογές των κειμένων που συνέλεγε.
Αντιγόνη Δρακουλάκη

Βιογραφία

Γεννήθηκε στο Ηράκλειο Κρήτης. Έχει αποφοιτήσει από το Τμήμα Θεατρικών Σπουδών της Φιλοσοφικής Σχολής του Πανεπιστημίου Αθηνών. Τελείωσε την Ανώτερη Σχολή Δραματικής Τέχνης ΒΕΑΚΗ και είναι μέλος του Ι.Τ.Ι. (Ελληνικό Κέντρο του Διεθνούς Ινστιτούτου Θεάτρου) και του Π.Ε.ΣΥ.Θ. (Πανελλήνιος Επιστημονικός Σύλλογος Θεατρολόγων).  Έχει βραβευτεί για τη συμμετοχή της στη θεατρική παράσταση Το Στραβόξυλο στα  Βραβεία Ψαθά, στις 13/04/2010.

Προσωπική ζωή

Η Αντιγόνη Δρακουλάκη έχει δυο αδερφούς, τον Νίκο και τον Γιώργο, οι οποίοι είναι σεφ και έχουν εταιρεία catering. Τον Φεβρουάριο του 2010 παντρεύτηκε στην Αγία Ειρήνη της οδού Αιόλου τον σύντροφό της Γιάννη Χαλικιά, ο οποίος είναι ιατρός χειρουργός. Τον Ιούνιο του 2016 το ζευγάρι απέκτησε το πρώτο του παιδί, ένα αγόρι.
Κωπαΐδα

Η αποξήρανση της Κωπαΐδας

Είχον μάθει αργότερον παρά τίνος φίλου μου Γερμανού, Τσίγλερ καλουμένου και αξιωματικού του μηχανικού εν Ελλάδι, ότι οι Βαυαροί εις το περί αποξηράνσεως της Κωπαϊδος λίμνης κεφάλαιον εστήριζον ελπίδας πολυφέρνους. Πρώτον, ότι εξ αυτών των υπό του δημοσίου γενησομένων εξόδων κατά τας εργασίας του μεγάλου εκείνου επιχειρήματος η ωφέλεια τους δεν θα ήτον ευκαταφρόνητος και δεύτερον η βραδυτέρα παραγωγή εκ των καλλιεργηθησομένων γαιών της Κωπαΐδος θα επλήρουν τα θυλάκια των.
— Παναγιώτης Παπαναούμ, Αυτοβιογραφία 1873
Τα έργα για την αποξήρανση της Κωπαΐδας άρχισαν την δεκαετία του 1880, ενώ το έργο ολοκληρώθηκε τελικά το 1931. Στην πρώτη φάση πραγματοποιήθηκαν αποστραγγιστικά έργα από γαλλική εταιρία, κατά την περίοδο 1882-1886. Η Κωπαΐδα αποξηράνθηκε προσωρινά αλλά εξαιτίας μείωσης της επιφάνειας του εδάφους της, που σημειώθηκε αμέσως μετά την αποξήρανση, η περιοχή πλημμύρισε ξανά τα επόμενα χρόνια. Τότε ξεκίνησαν νέα έργα από αγγλική εταιρία («Λίμνη Κωπαΐδος ΑΕ») τα οποία ολοκληρώθηκαν το 1931 και η λίμνη αποξηράνθηκε οριστικά, με αποτέλεσμα να δημιουργηθούν 241.000 στρέμματα καλλιεργήσιμης γης. Το 1953 η περιοχή της Κωπαΐδας απαλλοτριώθηκε και ταυτόχρονα δημιουργήθηκε με το Βασιλικό Διάταγμα 2488/24-7-1953 ο Οργανισμός Κωπαΐδos (νομικό πρόσωπο δημοσίου δικαίου) ο οποίος αντικατέστησε την αγγλική εταιρία και εφάρμοσε πρόγραμμα εναλλασσόμενων καλλιεργειών.

Γυρίσματα ταινιών

Από τα μέσα της δεκαετίας του 1960 έως τα μέσα της δεκαετίας του 1970, στην περιοχή της Κωπαΐδας γυρίστηκαν αρκετές ταινίες του ελληνικού κινηματογράφου, κυρίως περιπέτειες, με περισσότερο γνωστά παραδείγματα τα λεγόμενα «ελληνικά γουέστερν» όπως «Αγάπη και Αίμα» (1968) και «Ο Αστραπόγιαννος» (1970) αλλά και αρκετές άλλες, όπως «Η Κόρη του Ήλιου» (1971) με την Αλίκη Βουγιουκλάκη.

Η αποξήρανση της Κωπαΐδας κατά την αρχαιότητα

Οι πρώτοι που αποξήραναν την λίμνη Κωπαΐδα ήταν οι αρχαίοι κάτοικοι του Ορχομενού, οι Μινύες. Οι Μινύες τον 16ο αιώνα π.Χ. περίπου πραγματοποιώντας εντυπωσιακά αρδευτικά έργα για την εποχή κατάφεραν να αποξηράνουν την λίμνη. Για τον σκοπό αυτό δημιούργησαν μία σειρά από σήραγγες και καταβόθρες διοχετεύοντας τελικά το νερό της λίμνης στον κόλπο της Λάρυμνας. Τα αρδευτικά αυτά έργα καταστράφηκαν μετά την παρακμή των Μινύων και την κάθοδο στην περιοχή των Βοιωτών. Στην καταστροφή των έργων συνέβαλαν και καταστρεπτικοί σεισμοί που σημειώθηκαν στην περιοχή. Έτσι, σταδιακά στις αρχές του 13ου π.Χ αιώνα, η περιοχή πλημμύρισε πάλι και ξανασχηματίστηκε η λίμνη.
Έργα αποξήρανσης έγιναν και κατά την περίοδο του Μεγάλου Αλεξάνδρου από τον Κράτη τον Ολύνθιο, όπως αναφέρει ο Στράβων.
Ντρατσέβιτσε

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ινδοευρωπαϊκές γλώσσες

Σάτεμ και Κέντουμ γλώσσες

Οι ινδοευρωπαϊκοί κλάδοι ταξινομούνται στις ομάδες γλωσσών σάτεμ (satəm) και κέντουμ (centum). Αυτή η διάκριση βασίζεται στη διαφορετική εξέλιξη των τριών αρχικών σειρών υπερωικών φθόγγων της πρωτοϊνδοευρωπαϊκής. Οι γλώσσες σάτεμ έχασαν τη διάκριση ανάμεσα στους χειλοϋπερωικούς και τους καθαρά υπερωικούς φθόγγους και συγχρόνως τα ουρανικοϋπερωικά συριστικοποιήθηκαν. Οι γλώσσες κέντουμ από την άλλη έχασαν τη διάκριση ανάμεσα στα ουρανικοϋπερωικούς και στους καθαρά υπερωικούς φθόγγους. Έτσι, γεωγραφικά, οι “ανατολικές” γλώσσες είναι σάτεμ (ιδοϊρανικές, βαλτοσλαβικές αλλά όχι η Τοχαρική και οι γλώσσες της Ανατολίας) και οι “δυτικές” γλώσσες είναι κέντουμ (γερμανικές, ιταλικές, κελτικές). Το ισόγλωσσο σάτεμ-κέντουμ τοποθετείται ανάμεσα στην ελληνική (κέντουμ) και την αρμενική (σάτεμ) (που αρκετοί ερευνητές πιστεύουν ότι σχετίζονται), με την ελληνική να παρουσιάζει κάποια περιθωριακά σάτεμ χαρακτηριστικά. Κάποιοι ερευνητές πιστεύουν ότι ίσως υπάρχουν κάποιες γλώσσες που δεν μπορούν να ταξινομηθούν ούτε ως σάτεμ ούτε ως κέντουμ (οι γλώσσες της Ανατολίας, η τοχαρική και πιθανώς η αλβανική). Αυτές οι ομαδοποιήσεις δεν υπονοούν ότι είναι αποτέλεσμα μονογένεσης: δεν υπήρξε ποτέ μια “πρωτοκέντουμ” ή “πρωτοσάτεμ” γλώσσα, αλλά οι αλλαγές στους φθόγγους διαδόθηκαν μέσω γεωγραφικής γλωσσικής επαφής ανάμεσα σε ήδη διακριτές μεταπρωτοϊνδοευρωπαϊκές γλώσσας (ίσως κατά την 3η χιλιετία π.Χ.).

Προτεινόμενες μακροοικογένειες

Βασιζόμενοι στις ομοιότητές τους με άλλες γλώσσες της Ευρασίας, μερικοί γλωσσολόγοι προτείνουν ότι οι ινδοευρωπαϊκές γλώσσες είναι μέρος μιας υποθετικής νοστρατικής γλώσσας που περιλαμβάνει τις νότιες καυκασιανές γλώσσες (ή καρτβελιανές), τις ουραλικές γλώσσες, τις  αλταϊκές γλώσσες, τις δραβιδικές γλώσσες και τις αφροασιατικές γλώσσες. Παρόμοιες είναι η ευρασιατική θεωρία του Τζόζεφ Γρίνμπεργκ και η πρωτοποντική του Τζον Κολαρούσο.

Υπόθεση Κουργκάν

Η Υπόθεση Κουργκάν προτάθηκε αρχικά από τη Μαρίγια Γκιμπούτας στη δεκαετία του 1950. Σύμφωνα με την Υπόθεση Κουργκάν, η πρώιμη ΠΙΕ ομιλούνταν από τον ομώνυμο χαλκολιθικό πολιτισμό της στέπας της 5ης χιλιετίας π.Χ., ανάμεσα στον Εύξεινο Πόντο και το Βόλγα.

Ανταγωνιστικές υποθέσεις

Ο Κόλιν Ρένφριου το 1987 υποστήριξε ότι η διάδοση της ινδοευρωπαϊκής βασίστηκε στην διάδοση της γεωργίας.
Μια τρίτη υπόθεση, η θεωρία της παλαιολιθικής συνέχειας, υποστηρίζει ότι οι ινδοευρωπαϊκές γλώσσες έχουν συνεχή παρουσία στην Ευρώπη από την παλαιολιθική εποχή.

Δένδρο ινδο-ευρωπαϊκών γλωσσών ανά οικογένειες (449)

Σύμφωνα με τη βάση δεδομένων του Εθνολόγου στην Ινδοευρωπαϊκή οικογένεια ανήκουν οι παρακάτω γλώσσες:

Αρμενική (1)

Αρμενική   [hye] (Αρμενία)
Τάκης Σπυριδάκης

Βιογραφία

Ο Τάκης Σπυριδάκης γεννήθηκε στην Αίγινα και μεγάλωσε στον Πειραιά, όπου πήγε και σχολείο. Εργάστηκε από μικρός σε διάφορες δουλειές (πήγαινε σε νυχτερινό γυμνάσιο). Παρακολουθούσε συχνά κινηματογραφικές ταινίες, χωρίς όμως να έχει εξαρχής προσανατολιστεί προς το επάγγελμα του ηθοποιού. Φοίτησε στη  Δραματική Σχολή του Εθνικού Θεάτρου, την οποία εγκατέλειψε λίγο πριν το τέλος. 
Έχει συμμετάσχει σε 13 ταινίες ενώ το σκηνοθετικό του ντεμπούτο πραγματοποίησε το 1994 με την ταινία "Ο Κήπος του Θεού", της οποίας έγραψε και το σενάριο. Η ταινία τιμήθηκε με 7 κρατικά βραβεία ποιότητας στο Φεστιβάλ Θεσσαλονίκης.
Ο Σπυριδάκης εμφανίστηκε για πρώτη φορά στη μεγάλη οθόνη ερμηνεύοντας έναν από τους πρωταγωνιστές της ταινίας "Γλυκιά Συμμορία", σε σκηνοθεσία του Νίκου Νικολαΐδη (1983). Για την ερμηνεία του εκείνη απέσπασε το ειδικό βραβείο ερμηνείας στο Φεστιβάλ Θεσσαλονίκης, τον ίδιο χρόνο. Αξιοσημείωτη ήταν και η δεύτερη συμμετοχή του, στη "Λούφα και Παραλλαγή" του Νίκου Περάκη (1984). Ακολούθησαν η "Πρωινή Περίπολος" (Νίκος Νικολαΐδης, 1986), "Προστάτης Οικογένειας" (Νίκος Περάκης, 1997), "Αυτή η Νύχτα Μένει" (Νίκος Παναγιωτόπουλος, 1999), "Μαύρο Γάλα" (Νίκος Τριανταφυλλίδης, 1999), "Κανείς δεν χάνει σε Όλα" (Διονύσης Γρηγοράτος, 2000), "Φτηνά Τσιγάρα" (Ρένος Χαραλαμπίδης, 2000), "Κουράστηκα να σκοτώνω τους αγαπητικούς σου" (Νίκος Παναγιωτόπουλος, 2002), "Λούφα και παραλλαγή: Σειρήνες στο Αιγαίο" (Νίκος Περάκης, 2005), "Ισοβίτες" (Θόδωρος Μαραγκός, 2008) και "4 Μαύρα Κοστούμια" (Ρένος Χαραλαμπίδης, 2009).
Το 1989 ο Σπυριδάκης έγραψε και σκηνοθέτησε την ταινία μικρού μήκους "Βέρα Κρουζ", που απέσπασε το 1ο βραβείο καλύτερης ταινίας στο αντίστοιχο Φεστιβάλ, τιμήθηκε από το Υπουργείο Πολιτισμού και βραβεύτηκε από το Εθνικό Κέντρο Ταινιών της Γαλλίας, το 1990. Τα τελευταία τέσσερα χρόνια πρωταγωνιστούσε στο θέατρο, στο έργο του Γιάννη Τσίρου "Άγριος Σπόρος", στο θέατρο Επί Κολωνώ, σε σκηνοθεσία Ελένης Σκότη. Συμμετείχε, επίσης, σε διαφημίσεις για εταιρεία κινητής τηλεφωνίας, στην οποία υποδυόταν τον πρόεδρο μιας ποδοσφαιρικής ομάδας.
Ο Σπυριδάκης έκανε δυο γάμους. Ο πρώτος έγινε όταν ήταν περίπου 20 χρονών και διήρκεσε μόλις έξι μήνες, ενώ ο δεύτερος κράτησε 20 χρόνια, από τον οποίο το ζευγάρι απέκτησε δυο κόρες. Απεβίωσε στις 13 Σεπτεμβρίου 2019 σε ηλικία 61 ετών, μετά από πολύμηνη μάχη με τον καρκίνο.
Linkin Park

Δισκογραφία

Ακολουθεί η πλήρης λίστα των album και των CD singles των Linkin Park. Επίσης υπάρχουν και κυκλοφορίες σχετικών συγκροτημάτων, όπως Xero, Hybrid Theory, και Grey Daze, όπως επίσης και παράλληλες κυκλοφορίες των Linkin Park, όπως το Dead by Sunrise, και το Fort Minor.

Βιντεοκλίπ

Οι Linkin Park έχουν κυκλοφορήσει διάφορα βιντεοκλίπ από τους δίσκους Hybrid Theory, Built From Scratch των The X-Ecutioners, Reanimation, Meteora, Live In Texas, Collision Course, A Thousand Suns. Επίσης, κυκλοφόρησαν το New Divide (2009), το οποίο δημιουργήθηκε για τις ανάγκες της ταινίας Transformers: Η εκδίκηση των ηττημένων, και το Not Alone (2009), το οποίο δημιουργήθηκε για το άλμπουμ Download to Donate, με φιλανθρωπικό σκοπό, μετά την καταστροφή της Αϊτής.
Κωνσταντία της Σικελίας, βασίλισσα της Κύπρου

Αρραβώνας με τον Γάλλο πρίγκιπα Ροβέρτο

Η Κωνσταντία αρχικά αρραβωνιάστηκε τον πρίγκιπα Ροβέρτο (1297 - 1308) μικρότερο γιο των βασιλέων της Γαλλίας Φιλίππου του Ωραίου και Ιωάννας Α΄ της Ναβάρρας. Ο αρραβώνας διαλύθηκε με τον πρόωρο θάνατο του Ροβέρτου το καλοκαίρι του 1308, ο βασιλιάς Φίλιππος έστειλε ένα γράμμα στον πατέρα της να την ενημερώσει για τα δυσάρεστα νέα. Η επιστολή έγραφε : "Η Αυτού Μεγαλειότητα σας γνωρίζει για την συμφωνία που έχουμε κλείσει με τον γάμο ανάμεσα στην κόρη σας Κωνσταντία και τον αγαπημένο μας γιο Ροβέρτο, που θα έφερνε ειρήνη και συμμαχία ανάμεσα στους οίκους μας. Με τεράστια θλίψη σας ανακοινώνω ότι ο γιος μας Ροβέρτος ο περισσότερο αγαπημένος από όλα μας τα παιδιά πέθανε, ο θάνατος του μας έχει προκαλέσει τεράστια θλίψη και αισθανόμαστε έρημοι στον κόσμο. Η μόνη μας παρηγοριά είναι ότι ο αγαπημένος μας γιος έφυγε χωρίς αμαρτίες, τον λατρέψαμε με όλη μας την αγάπη αλλά τώρα πήγε στον ουρανό".

Πρώτος γάμος

Η Κωνσταντία παντρεύτηκε σε δεύτερο γάμο τον Ερρίκο Β΄ της Κύπρου δεύτερο γιο του Ούγου Γ΄ της Κύπρου και της Ισαβέλλας του Ιμπελέν (16 Οκτωβρίου 1317) που ήταν μεγαλύτερος της περισσότερο από 30 χρόνια. Με τον γάμο η Κωνσταντία έγινε βασίλισσα της Κύπρου και της Ιερουσαλήμ μέχρι τον θάνατο του Ερρίκου Β΄ επτά χρόνια αργότερα χωρίς να αποκτήσουν απογόνους (16 Οκτωβρίου 1317).

Δεύτερος γάμος

Η Κωνσταντία παντρεύτηκε σε δεύτερο γάμο τον Λέων Ε΄ της Αρμενίας (29 Δεκεμβρίου 1331) ύστερα από την απαραίτητη παπική απαλλαγή που εκδόθηκε την ίδια μέρα. Ο Λέων Ε΄ ήταν έντονα φιλοδυτικός, ήθελε ένωση της Αρμενικής με την Καθολική εκκλησία κάτι που δυσαρέστησε έντονα τους γηγενείς βαρόνους, ο γάμος έφερε περισσότερες και πιο έντονες αντιδράσεις. Η πρώτη σύζυγος του Λέων Αλίκη του Κώρυκος και ο πατέρας της Οσίν του Κόρυκος δολοφονήθηκαν με διαταγή του Λέων επειδή δολοφόνησαν την θεία του βασιλιά πριγκίπισσα Ισαβέλλα για να την αποτρέψουν να κληρονομήσει τον θρόνο. Η Κωνσταντία ήταν στην Αρμενία συνεχώς άρρωστη, υπέφερε από βήχα, κόπωση και ζάλες. Ο Λέων την παραμέλησε και όλες οι εγκυμοσύνες της κατέληξαν σε αποβολή.

Τρίτος γάμος

Ο Λέων Ε΄ δολοφονήθηκε από τους βαρόνους του την παραμονή της δεκάτης επετείου του γάμου τους, δεν άφησαν παιδιά.
Η Κωνσταντία της Σικελίας παντρεύτηκε σε τρίτο γάμο τον Ιωάννη των Λουζινιάν (1343) αλλά ο γάμος ήταν επίσης άτεκνος. Η ασθένεια της Κωνσταντίας χειροτέρευε συνεχώς και πέθανε λίγο μετά τις 19 Ιουνίου 1344 σε ηλικία περίπου 40 ετών. Ο τρίτος της σύζυγος παντρεύτηκε σε δεύτερο γάμο μετά τον θάνατο της την Αλίκη του Ιμπελέν με την οποία απέκτησε πολλά παιδιά ανάμεσα στα οποία και τον διάδοχο του Ιάκωβο.
Πουάντ ντε Πτι Τρου

To Πουάντ ντε Πτι Τρου (Pointe de Petit Trout) είναι ένα χωριό της Γρενάδας. Ανήκει στην ενορία του Αγίου Δαβίδ.
637 Χρυσόθεμις

Φυσικά χαρακτηριστικά

Η μέση διάμετρος της Χρυσοθέμιδος εκτιμάται σε 33,3 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,063.
Σταυράκης Αριστάρχης

Βιογραφικά στοιχεία

Γεννήθηκε στην Κωνσταντινούπολη το 1834 ή το 1836. Πατέρας του ήταν ο Νικόλαος Αριστάρχης, ο οποίος ήταν ο αμέσως προηγούμενος μέγας λογοθέτης. Ο Σουλτάνος σύμβουλος Επικρατείας τον διόρισε ισόβιο γερουσιαστή της Οθωμανικής Αυτοκρατορίας το 1876. Αναγκάστηκε να αποχωρήσει από την Κωνσταντινούπολη μετά την Μικρασιατική Καταστροφή και πέθανε φτωχός. Πούλησε την περιουσία του και το αρχείο του στο Βατικανό και απεβίωσε το 1925, στην Κωνσταντινούπολη. Τάφηκε στον ναό της Αγίας Παρασκευής Θεραπειών. Ήταν από τα μέλη της πρώτης ομάδας του Μουσικού Συλλόγου Κωνσταντινουπόλεως.
Ιωάννης Σπυριδωνάκης

Βιογραφία

Γεννήθηκε στην Κύπρο και αρχικά ήταν χαμηλής καταγωγής βιοτέχνης, που με την εύνοια του Αλεξίου Γ΄ ανήλθε στη θέση του οικιακού βεστιαρίου (επικεφαλής του ιδιωτικού θησαυρού του Αυτοκράτορα).
Στη συνέχεια διορίστηκε διοικητής του θέματος Σμολενών στην ανατολική Μακεδονία. Ωστόσο το 1201 εξεγέρθηκε εναντίον του Αλεξίου Γ΄, καθώς εκμεταλλεύτηκε μία σειρά επιδρομών και εξεγέρσεων εναντίον του Αυτοκράτορα, όπως αυτές των Βλαχο-Βουγάρων Δοβρομιρού Χρυσού και του Ιβάνκο, που εμφανίστηκαν στις Βαλκανικές επαρχίες της Αυτοκρατορίας. 
Σύντομα ο στρατός του Αυτοκράτορα, υπό τον Αλέξιο Παλαιολόγο, σύζυγο της Ειρήνης (κόρης του Αλεξίου Γ΄) νίκησε τον Σπυριδωνάκη, που διέφυγε στην Αυλή του Καλογιάν της Βουλγαρίας.
Εκείνες κι εγώ

Πρώτη Μεταφορά

Η πρώτη μεταφορά της σειράς έγινε το 1976 - 1977 στην κρατική τηλεόραση. Πρωταγωνιστής ήταν ο Λάμπρος Κωνσταντάρας, ο οποίος πλαισιωνόταν από τους ηθοποιούς Δημήτρη Νικολαΐδη, Έφη Οικονόμου, Ρένα Βουτσινά, Τέτη Σχοινάκη, Γιώργο Κωνσταντή, Τώνη Γιακωβάκη και άλλους. Η σειρά της ΥΕΝΕΔ αποτελούνταν από 86 δεκαπεντάλεπτες χιουμοριστικές αυτοτελείς ιστορίες. Από την πρώτη σειρά σώζεται σήμερα στο Αρχείο της ΕΡΤ μόλις ένα επεισόδιο.

Δεύτερη Μεταφορά

Το 1996 έκανε πρεμιέρα το ριμέικ της σειράς, με πρωταγωνιστή τον Γιάννη Μπέζο. Η σειρά πλέον αποτελούνταν από 55 επεισόδια, όλα 45-λεπτα αυτοτελή, και προβλήθηκε για δύο συνεχόμενες τηλεοπτικές περιόδους. Τον Γιάννη Μπέζο (Ζάχο Δόγκανο) πλαισίωναν οι ηθοποιοί Λουκία Πιστιόλα (Ελένη Ζαχαροπούλου), Τάσος Κωστής (Δημήτρης Μαρίκος), Πάνος Χατζηκουτσέλης (Ιάσων Παπαπέτρου), Ράνια Παπαδάκου (Λιτσάκι), Νίκη Σερέτη (Δεβόρα), Σωτήρης Σκάντζικας (Πετράκης Γεωργίου), Βαλέρια Κουρούπη (Λίλη Τζούφαλου), Άννα Παϊτατζή (2η θεία Ορτανσία Τριοβόλου), Ντενίζ Μπαλτσαβιά (1η θεία Ορτανσία Τριοβόλου), ενώ κατά καιρούς εμφανίστηκαν εκτάκτως και άλλοι, όπως οι Ρένια Λουιζίδου, Τζόυς Ευείδη, Βάνα Πεφάνη, Γωγώ Ατζολετάκη, Μαρία Τζομπανάκη, Παύλος Κοντογιαννίδης, Γιάννης Μποσταντζόγλου, Γιολάντα Μπαλαούρα, Δήμητρα Παπαδήμα, Ελένη Φιλίνη, Νατάσα Μανίσαλη, Γιάννης Καπετάνιος, Χριστίνα Παππά, Νάντια Μουρούζη, Νίκη Παλληκαράκη, Κατερίνα Διδασκάλου, Τάσος Περζικιανίδης, Κατερίνα Λέχου, Παύλος Χαϊκάλης, Μαριάννα Τουμασάτου Δημήτρης Φραγκιόγλου, Βασίλης Κούκουρας, Χριστίνα Αλεξανιάν, Φωτεινή Μπαξεβάνη, Νίκος Αλεξίου, Ρίκα Διαλυνά, Γιώργος Γιαννούτσος, Γιώργος Γιαννόπουλος, Αλέξανδρος Μυλωνάς, Χρύσα Ρώπα, Βίκυ Βανίτα, Ελένη Γερασιμίδου, Σμαράγδα Διαμαντίδου, Μαρία Κανελλοπούλου, Ελισάβετ Κωνσταντινίδου κ.ά. 
Η σειρά διήρκεσε δύο χρόνια και σημείωσε μεγάλη επιτυχία. Εξακολουθεί να προβάλλεται τακτικά σε επαναλήψεις.

Υπόθεση

Η σειρά παρακολουθεί τις περιπέτειες και τα παθήματα του Ζάχου Δόγκανου, μεγάλου καρδιοκατακτητή με πολυάριθμες κατακτήσεις κατά το παρελθόν του. Κατά τη διάρκεια της σειράς, ο Δόγκανος που είναι αρραβωνιασμένος συναντάει τυχαία γυναίκες που έχουν περάσει από τη ζωή του και τον βάζουν σε μπελάδες. Στη ζωή του Δόγκανου υπάρχουν, ακόμα, ο συνέταιρός του στο γραφείο που διατηρεί, η αρραβωνιαστικιά του, ο ανιψιός του, η προστατευόμενη του και η θεία του που άλλοτε του δημιουργούν μπελάδες και άλλοτε τον γλιτώνουν από περιπέτειες.
2957 Τατσούο

Φυσικά χαρακτηριστικά

Η μέση διάμετρος του Τατσούο εκτιμάται σε 25,64 ± 2,2 χιλιόμετρα. Ο φασματικός τύπος του είναι K, ενώ το γεωμετρικό άλβεδό του είναι 0,2235 ± 0,043. Ο Τατσούο περιστρέφεται γύρω από τον εαυτό του μία φορά κάθε 6 ώρες 49 λεπτά και 9 δευτερόλεπτα.
Β΄ κατηγορία ποδοσφαίρου ανδρών Κύπρου 1975-76

Σύστημα διεξαγωγής

Στο πρωτάθλημα της Β΄ κατηγορία την περίοδο 1975-76 συμμετείχαν 13 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα προβιβάστηκε στην Α΄ κατηγορία 1976-77.

Σύστημα βαθμολόγησης

Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Λογγάκι Ηλείας

Δημογραφία

Στην απογραφή του 2001 όπου και αναγνωρίστηκε επίσημα οικισμός είχε 55 κατοίκους, σε αυτή του 2011 είχε 26 κατοίκους.
Αριστείδης Καλαντζάκος

Βιογραφία

Γεννήθηκε στην Κυπαρισσία. Σπούδασε νομικά στο Πανεπιστήμιο των Αθηνών. Συνέχισε τις σπουδές του στις Πολιτικές και Οικονομικές Επιστήμες στα Πανεπιστήμια Παρισίων και Νανσί, στη Γαλλία. Ήταν διδάκτορας Αστικού Δικαίου στο Πανεπιστήμιο του Τίμπιγκεν της Γερμανίας.

Πολιτική σταδιοδρομία

Εξελέγη βουλευτής Μεσσηνίας με την ΕΡΕ στις εκλογές του 1958 και επανεξελέγη το 1961, 1963 και 1964.
Στην κυβέρνηση του Παναγιώτη Κανελλόπουλου ανέλαβε υφυπουργός Οικονομικών από τις 4 Απριλίου 1967 ως την ανατροπή της από τη Χούντα, στις 21 Απριλίου 1967.
Έπειτα από τη Μεταπολίτευση προσχώρησε στη Νέα Δημοκρατία, με την οποία εξελέγη βουλευτής το 1974, 1977, 1981, 1985, Ιούνιο 1989, Νοέμβριο 1989, 1990 και το 1993. Από τις 10 Σεπτεμβρίου 1976 ως τις 21 Οκτωβρίου 1977 θήτευσε ως υφυπουργός Συντονισμού και Προγραμματισμού στην κυβέρνηση Καραμανλή. Επί πρωθυπουργίας του Γεωργίου Ράλλη χρημάτισε υπουργός Εμπορίου, από τις 11 Οκτωβρίου 1980 ως τις 21 Οκτωβρίου 1981. Από τις 11 Απριλίου 1990 ως τις 13 Οκτωβρίου 1993 υπηρέτησε ως υπουργός Εργασίας.
Πέθανε στις 26 Φεβρουαρίου 2017.

Οικογένεια

Ο Καλαντζάκος είχε καταγωγή από οικογένεια πολιτικών. Ο πατέρας του Γεώργιος Καλαντζάκος ήταν δήμαρχος Κυπαρισσίας (τελευταία θητεία το 1964) και οι θείοι του ήταν, ο μεν Νίκος Καλαντζάκος βουλευτής το 1920 και το 1926 και ο γιατρός Αλέξανδρος Καλαντζάκος βουλευτής από το 1928 έως το 1957  και υπουργός. 
Σύζυγός του ήταν η Δωροθέα Λαντζούνη με την οποία είχαν μια κόρη, τη Σοφία, η οποία εξελέγη επίσης βουλευτής Μεσσηνίας και έγινε υφυπουργός Απασχόλησης το 2000.
Μουζί Ιζέτ

Βιογραφικό

Ο Ιζέτ γεννήθηκε στις 31 Οκτωβρίου του 1974 και ξεκίνησε τη σταδιοδρομία του από τις Ακαδημίες της Τσέλσι χωρίς όμως να αγωνιστεί με αυτή στο αγγλικό πρωτάθλημα. Το 1996 μετακινήθηκε στην Λέστερ Σίτι όπου παρέμεινε μέχρι το καλοκαίρι του 2004 όταν η ομάδα υποβιβάστηκε, έχοντας συνολικά 269 και 38 τέρματα ενώ ήταν από τους αγαπημένους παίκτες της εξέδρας.
Τον Ιούνιο του 2004 υπέγραψε συμβόλαιο με την Μπέρμιγχαμ Σίτι όμως εξαιτίας σοβαρού προβλήματος τραυματισμού αναγκάστηκε να αποσυρθεί το 2006 σε ηλικία 31 ετών, μετρώντας 26 συμμετοχές και 1 γκολ.
Με την Εθνική Τουρκίας αγωνίστηκε 8 φορές και ήταν μέλος της Εθνικής Τουρκίας που κατετάγη 3η στο Μουντιάλ του 2002 .